સાબરકાંઠા પાસ દ્વારા સોમવારે હિંમતનગરમાં પાટીદાર એકતા યાત્રાનું આયોજન કરાયું છે. ત્યારે પોલીસ અને વહીવટી તંત્ર દ્વારા તમામ તૈયારીઓને રવિવારે આખરી ઓપ અપાયો હતો. શહેરમાં જિલ્લાભરની પોલીસની ફોજ ઉતારી દેવાઇ છે. રેલી સવારે 10 વાગે મોડાસીયા કડવા પાટીદાર સમાજવાડીથી નીકળી સહકારી જીન ચાર રસ્તા, પોલીટેકનીક ચાર રસ્તા થઇ જૂની જિલ્લા પંચાયતથી ટાવર સર્કલે સરદાર પટેલની પ્રતિમાને ફુલહાર કરશે. ત્યાંથી રેલી ઓવરબ્રીજ થઇ મહાવીરનગર ચાર રસ્તા, પેલેસ રોડ થઇ હરસિધ્ધ સોસાયટીના નાકે સમાપ્ત થશે.